MEDDELELSE FRA KOMMISSIONEN TIL RÅDET OG EUROPA-PARLAMENTET - ÆNDRINGSSKRIVELSE NR. 1 TIL DET FORELØBIGE BUDGETFORSLAG FOR 2003 - SEKTION III - KOMMISSIONEN

I henhold til:

- artikel 272 i traktaten om oprettelse af Det Europæiske Fællesskab,

- artikel 78 i traktaten om oprettelse af Det Europæiske Kul- og Stålfællesskab,

- artikel 177 i traktaten om oprettelse af Det Europæiske Atomenergifællesskab,

- artikel 14 i finansforordningen af 21. december 1977 vedrørende De Europæiske Fællesskabers almindelige budge [1]1, senest ændret ved forordning nr. 762/200 [2]2 af 9. april 2001,

[1] . EFT L 356 af 31.12.1977, s. 1.

[2] . EFT L 111 af 20.4.2001, s. 1.

forelægger Europa-Kommissionen herved ændringsskrivelse nr. 1 til det foreløbige budgetforslag for regnskabsåret 2003 af de årsager, der er anført i nedenstående begrundelse.

***

Der udarbejdes et særskilt teknisk bilag om ændringsskrivelsens finansiering.

INDHOLDSFORTEGNELSE

BEGRUNDELSE

1. Generel indledning

2. UDGIFTSOMRÅDE 2: STRUKTURFORANSTALTNINGER: Reform af den fælles fiskeripolitik og supplerende fællesskabsforanstaltning for ophugning

2.1. Baggrund

2.2. Påtænkte aktioner

2.3. Beregning af omkostningerne ved reformen

2.4. Omkostningerne ved den specifikke foranstaltning i 2003 og omprogrammering af strukturfondene

2.5. Virkninger for fællesskabsbudgettet i 2003

3. OVERSIGT FORDELT PÅ DE FINANSIELLE OVERSLAG

FINANSIERINGSOVERSIGT

BEGRUNDELSE

1. Generel indledning

I medfør af finansforordningens artikel 14 kan Kommissionen fremlægge en ændringsskrivelse til det foreløbige budgetforslag på grundlag af oplysninger, som ikke forelå på det tidspunkt, hvor det foreløbige forslag blev udarbejdet. Selv om reformen af den fælles fiskeripolitik allerede blev bekendtgjort i bind O af FBF, drøftede Kommissionen stadig forslaget om retsgrundlag [3]. Dette forslag overholder den frist, der er fastsat i finansforordningen artikel 14, stk. 2.

[3] KOM(2002) 300 af 15. juni 2002, s. 110.

Kommissionen fremlægger hermed ændringsskrivelse nr. 1 til det foreløbige budgetforslag for 2003, der omfatter et enkelt element. Dette forslag skal skabe budgetstrukturen, der ledsager forslaget om retsgrundlag [4], og er forbundet med det forslag om mobilisering af fleksibilitetsinstrumentet, som Kommissionen fremsatte allerede den 10. juli 2002.

[4] KOM(2002) 190 af 28. maj 2002.

Kommissionen foreslog den 28. maj 2002 en gennemgribende reform af den fælles fiskeripolitik med henblik på at nå frem til en fiskerflåde, hvis kapacitet stemmer overens med de tilgængelige ressourcer. Reformen omfatter en supplerende foranstaltning, der skal skabe yderligere incitamenter til at ophugge fiskerfartøjer for hurtigst muligt at afhjælpe overkapaciteten inden for fiskeriet. Derfor er der behov for supplerende midler i 2003 til at iværksætte reformen.

Da den pågældende foranstaltning kunne komme i betragtning til FIUF og indebærer en større omlægning af FIUF-programmer, skal den nye budgetpost finansieres under udgiftsområde 2 i det finansielle overslag. Der kan anvendes samme begrundelse som ved omstruktureringsprogrammet for spanske og portugisiske fiskerfartøjer og fiskere, der blev finansieret under udgiftsområde 2 allerede i 2002. Da der ikke er nogen margen tilbage under udgiftsområde 2, har Kommissionen samtidig fremsat forslag om at mobilisere fleksibilitetsinstrumentet i henhold til punkt 24 i den interinstitutionelle aftale af 6. maj 1999 [5] for at dække det beløb, der er påkrævet for at justere loftet i det finansielle overslag.

[5] EFT C 172 af 18.6.1999, s. 1

I denne ændringsskrivelse forslås det, at man opretter en ny artikel i budgettet for 2003, B2-201, "Supplerende fællesskabsforanstaltning til ophugning af fiskerfartøjer" i kapitlet "Andre specifikke strukturforanstaltninger". Den påkrævede finansiering i henhold til det kommissionsforslag, der i øjeblikket drøftes, vil for 2003 blive 32 mio. EUR i forpligtelsesbevillinger og 10 mio. EUR i betalingsbevillinger.

2. UDGIFTSOMRÅDE 2: STRUKTURFORANSTALTNINGER: reform af den fælles fiskeripolitik og supplerende fællesskabsforanstaltning for ophugning

2.1. Baggrund

Kommissionen foreslog den 28. maj 2002 en større revision af den fælles fiskeripolitik med henblik på at nå frem til en fiskerflåde, hvis kapacitet stemmer overens med de tilgængelige ressourcer. Selv om kapaciteten er mindsket noget gennem de flerårige udviklingsprogrammer (FUP), har de senere års nedskæringsmål været meget beskedne, og flåden er stadig alt for stor i forhold til fiskebestandene.

Derfor har Kommissionen fremsat forslag om en supplerende foranstaltning, der skal skabe yderligere incitamenter for ejere af fiskerfartøjer for hurtigt at afhjælpe overkapaciteten i fiskeriet, når bestandene ligger under de sikre biologiske grænser, og der er gennemført flerårige forvaltningplaner for dem. Disse flerårige forvaltningplaner, som dem, der er allerede er foreslået for torsk og kulmule, vil føre til kraftige begrænsninger af fiskerimulighederne for visse segmenter af flåden. Hvis der ikke indføres supplerende foranstaltninger, der tilskynder til en tilsvarende begrænsning af flådestørrelsen, kan skævheden mellem flåden og bestandene forværres betydeligt.

For at rette op på denne skævhed vil dette forslag give medlemsstaterne mulighed for at give fartøjsejere, som er alvorlig berørt af reduktioner af fiskeriindsatsen, flere penge for at ophugge deres fartøjer. Det tilstræbes, at flere fartøjsejere skal tilskyndes til at tage imod tilbuddet, og at flådens kapacitet i fiskerier, der er berørt af flerårige forvaltningsplaner, således skal bringes på linje med de disponible ressourcer. Denne foranstaltning er begrænset til perioden 2003-2006 for at tilskynde fartøjsejerne til at gennemføre oplægningen hurtigt.

FIUF-programmerne skal især tilvejebringe de ekstra ophugningspræmier gennem omprogrammering af strukturfondene som forudset i midtvejsrevisionen for perioden 2004 til 2006. Der vil også blive taget hensyn til de sociale og regionale konsekvenser af reformen ved midtvejsrevisionen af alle strukturfondene.

For at iværksætte denne nye politik i 2003 er der behov for et særligt initiativ, som kan give medlemsstaterne de supplerende midler, der er påkrævede for at finansiere den yderligere ophugning, ud over det fællesskabsbudget, der allerede er tilgængeligt gennem FIUF.

2.2. Påtænkte aktioner

Man vil tillade yderligere økonomiske incitamenter til ophugning for at sikre, at den nye foranstaltning sammen med FIUF kan rejse tilstrækkelig stor finansiel støtte til at dække behovet for en hurtigere ophugning af fiskerfartøjer.

Målgrupperne er fartøjsejere/fiskere, som er omfattet af flerårige forvaltningsplaner (som skal udarbejdes for visse fiskerier). Det umiddelbare resultat er den nettoreduktion af flådekapaciteten, som foranstaltningen medfører.

Medlemsstater, der ønsker at modtage det supplerende finansielle bidrag i 2003, forelægger Kommissionen en oversigt over udgifterne til ophugning, som de søger om yderligere midler til. De skal dokumentere, at deres årlige tildeling af FIUF-midler ikke er tilstrækkelig til, at deres mål for ophugningen det pågældende år kan nås. På grundlag af disse oplysninger forpligter Kommissionen derpå det beløb, der er til rådighed.

Medlemsstaterne forelægger deres ansøgning om betaling af støtte senest den 30. juni 2004. På grundlag af ansøgningerne træffer Kommissionen beslutning om EF-bidraget til de enkelte medlemsstater.

2.3. Beregning af omkostningerne ved reformen

Udgangspunktet for beregningen af omkostningerne ved den nødvendige kapacitetsreduktion er den anbefalede reduktion af fiskeriindsatsen. Antallet af fartøjer, der vil blive berørt af denne reduktion af fiskeriindsatsen, kan beregnes omtrentligt ud fra fartøjsfortegnelsen. På grundlag af et skøn over antallet af disse fartøjer, der vil søge om ophugningsstøtte, kan det beregnes, hvor mange ophugningspræmier der i alt vil blive ansøgt om i hver enkelt medlemsstat. Forskellen mellem dette tal og det beløb, der allerede er programmeret til ophugningsstøtte i hvert nationalt FIUF-program, giver en indikation for behovet for supplerende finansielle ressourcer.

Antager man, at de ældste fiskerfartøjer vil blive ophugget først, kan det samlede antal fartøjer, som skal fjernes fra fiskeriet for at nå den ønskede nedskæring i fiskeridødeligheden, anslås til 8 592. Omregnet til tonnage vil de samlede ophugningsomkostninger med en udnyttelse på 80 % blive på 1 376 mio. EUR, inklusive et fællesskabsbidrag på 712 mio. EUR.

2.4. Omkostningerne ved den specifikke foranstaltning i 2003 og omprogrammering af strukturfondene

Inden for den nuværende FIUF-programmering for 2000-2006 er der afsat 663 mio. EUR til justering af flådekapaciteten (dvs. beløb øremærket ikke blot til ophugning, men også til eksport eller til blandede selskaber, som kunne omlægges til ophugning). Nogle medlemsstater vil ikke have behov for ekstra finansiering, mens andre vil. Det vil dog ikke være muligt at overføre FIUF-midler fra en medlemsstat til en anden. På grundlag af disse beregninger for de enkelte medlemsstater skønner Kommissionen derfor, at det påkrævede supplerende budget til oplægning af de fartøjer, der vil blive alvorligt berørt af flerårige forvaltningsplaner, vil beløbe sig til 272 mio. EUR i perioden 2003-2006. Se tabellen i bilaget.

Beløbet for 2003 repræsenterer det anslåede behov for supplerende midler inden midtvejsrevisionen, hvorefter det resterende behov kan dækkes ved en omprogrammering. Med hensyn til denne foranstaltning skulle medlemsstaterne kunne genanvende 240 mio. EUR af de 272 mio. EUR, der anslås at være behov for til ophugning af fartøjer. På baggrund af tidsplanen for midtvejsrevisionen af strukturfondene skal der i 2003 bruges 32 mio. EUR ekstra til at iværksætte reformen af fiskeripolitikken.

2.5. Virkninger for fællesskabsbudgettet i 2003

Finansieringen af den supplerende foranstaltning i 2003 kræver opførelse af en ny budgetpost (B2-201 N) i kapitel B2-20 i det foreløbige budgetforslag. Denne nye budgetpost vil indgå i "strukturforanstaltninger for fiskeriet" under aktivitetsområdet "fiskeri".

Da den pågældende foranstaltning kunne komme i betragtning til FIUF og indebærer en større omlægning af FIUF-programmer, skal den nye budgetpost finansieres under udgiftsområde 2 i det finansielle overslag.

Da strukturforanstaltningerne når op til loftet for det pågældende udgiftsområde, har Kommissionen foreslået at mobilisere fleksibilitetsinstrumentet i 2003 og opføre de nødvendige bevillinger under udgiftsområde 2 i det finansielle overslag (punkt 24 i den interinstitutionelle aftale).

Da Rådet endnu ikke har fastsat retsgrundlaget, foreslår Kommissionen, at forpligtelses- og betalingsbevillingerne opføres som en reserve under B0-40. Kommissionen vil fremsætte forslag om overførsel til den nye budgetpost, når retsgrundlaget er fastsat.

3. OVERSIGT FORDELT PÅ DE FINANSIELLE OVERSLAG

>TABELPOSITION>

(*) Inklusive 167 mio. EUR som personalebidrag til pensionsordningen, jf. fodnote 2 i tabellerne i de finansielle overslag og de finansielle rammer for EU21, der er vedlagt IIA af 6/5/1999.

(**) Efter at 200 mio. EUR som forpligtelsesbevillinger er trukket fra fleksibilitetsinstrumentet.

Bilag: Finansieringsstøtte [6]

[6] De midler, der forventes at skulle bruges til fonden, er vist i den vedlagte tabel.

>TABELPOSITION>

FINANSIERINGSOVERSIGT

Klassifikation af den budgetpost, der skal oprettes:

>TABELPOSITION>

(ABB-nomenklatur: 11 06 10 N):

Ny artikel: B2-201 Supplerende fællesskabsforanstaltning til ophugning af fiskerfartøjer

>TABELPOSITION>

(1) En bevilling på 32 000 000 EUR opføres under kapitel B0-40

(2) En bevilling på 10 000 000 EUR opføres under kapitel B0-40

Bemærkninger til den nye budgetpost

Forfaldsplan for forpligtelses- og betalingsbevillinger:

>TABELPOSITION>

(1) Hvoraf 32 000 000 EUR opføres under kapitel B0-40

(2) Hvoraf 10 000 000 EUR opføres under kapitel B0-40

Denne bevilling skal dække supplerende fællesskabsudgifter til ophugning af fiskerfartøjer.

Retsgrundlag

Forslag til Rådets forordning om en EF-hasteforanstaltning for ophugning af fiskerfartøjer, KOM(2002) 190 endelig af 28. maj 2002.